
Linnavara üleandmine Narva Linnavalitsuse Kultuuriosakonna

bilansist Narva Linnavalitsuse Linnavara- ja Majandusameti bilanssi

1. Asjaolud ja menetluse käik

Narva Linnavolikogu 14.02.2008.a. otsuse nr 32 „Narva Paplimäe Kooli liitumisest Narva Paju Kooliga” kohaselt lõpetatakse Narva Paplimäe Kooli tegevus alates 31.08.2008.a. Seoses Narva Paplimäe Kooli tegevuse lõpetamisega ei ole aadressil Puškini 31, Narva, asuvad ja munitsipaalomandis (Kultuuriosakonna bilansis) olevad teed, soojustrass, kanalisatsioon, veetorustik, kaevud ja tara enam vajalikud Narva Linnavalitsuse Kultuuriosakonnale põhimäärusest tulenevate kohustuste ja ülesannete täitmiseks. Narva Linnavara- ja Majandusameti ülesandeks on aga linnavara säilimise ja linnavara väärtuse võimaliku kasvu eest hoolitsemine. Linnavara mittekohase kasutamise vältimiseks on otstarbekas anda ülalnimetatud linnavara Kultuuriosakonna bilansist Linnavara- ja Majandusameti bilanssi. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005.a määrusega nr 20/57 vastuvõetud „Linnavara eeskirja” punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. Otsus

3.1 Narva Linnavalitsuse Kultuuriosakonnal (registrikood 75024260) anda üle alates 01.09.2008.a. Narva Linnavalitsuse Linnavara- ja Majandusameti (registrikood 75029837) bilanssi Narvas Puškini tn 31 asuvad järgmised objektid:

	Kood
	Vara nimetus
	Soetamise kuupäev
	Bilansimaksumus

	155100-001-00
	Hoone (Narva Paplimäe Kool) Ida-Virumaa, Narva, Puškini 31
	01.01.1961
	2750000,00

	155100-001-00
	Soojussõlm
	31.12.2007
	104150,00

	155100-001-02
	Soojustrass
	31.12.2007
	1524,57

	155000-001-00
	Maa Puškini 31, 3359 m2
	31.12.2007
	23513,00

	155109-001-00
	Veetorud D=500 mm PE 35.40 m
	31.12.2005
	0,00

	155109-002-00
	Kanalisatsioon D=200 mm KER 38.7 m D=250mm MET 56.1 m
	31.12.2005
	0,00

	155109-003-00
	Teed 375 m2 asfaltbetoon
	31.12.2005
	0,00


3.2 Narva Linnavalitsuse Linnavara- ja Majandusametil (registrikood 75029837) võtta alates 01.09.2008.a. oma bilanssi käesoleva korralduse punktis 3.1 nimetatud linnavara.
4. Rakendussätted

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

